

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/23-10/2

URBROJ: 238-10-02/23-8

Ivanić-Grad, 9. ožujka 2023.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prij****edlog Odluke o izmjenama Odluke o gradskim porezima**

**Grada Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o** **izmjenama Odluke o gradskim porezima Grada Ivanić-Grada**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 42. stavka 1. Zakona o lokalnim porezima (Narodne novine, broj 115/16, 101/17, 114/22), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_\_\_ 2023. godine donijelo je sljedeću

**O D L U K U**

**o izmjenama Odluke o gradskim porezima Grada Ivanić-Grada**

**Članak 1.**

Gradsko vijeće Grada Ivanić-Grada je donijelo Odluku o gradskim porezima Grada Ivanić-Grada („Narodne novine“ broj 34/17 i „Službeni glasnik Grada Ivanić-Grada“ broj 02/17, 07/17 i 08/22), dalje u tekstu: Odluka.

**Članak 2.**

Članak 1. Odluke mijenja se i glasi:

„Članak 1.

Ovom Odlukom se utvrđuju porezi koji su izvori prihoda Grada Ivanić-Grada, stope i visina poreza te nadležno porezno tijelo za utvrđivanje i naplatu poreza.“.

**Članak 3.**

U članku 4. Odluke stavak 1. i 2. brišu se.

**Članak 4.**

Članak 5. Odluke briše se.

**Članak 5.**

U članku 6. Odluke stavak 1., 2., 3., 4., 5. i 7. brišu se.

**Članak 6.**

Članak 7., 8., 10., 11., 12. i 23. Odluke brišu se.

**Članak 7.**

Ova Odluka stupa na snagu osmoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_ 2023. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o izmjenama Odluke o gradskim porezima Grada Ivanić-Grada |
| **PRAVNI TEMELJ:** | Na temelju članka 42. stavka 1. Zakona o lokalnim porezima (Narodne novine, broj 115/16, 101/17, 114/22), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Gradsko vijeće Grada Ivanić-Grada je na svojoj 38. sjednici, održanoj 30. ožujka 2017. godine, donijelo Odluku o gradskim porezima Grada Ivanić-Grada, koja je objavljena u „Narodnim novinama“ broj 34/17 i u „Službenom glasniku Grada Ivanić-Grada“ broj 02/17. Navedena Odluka je dva puta izmijenjena, i to Odlukom o izmjenama Odluke o gradskim porezima Grada Ivanić-Grada („Službeni glasnik Grada Ivanić-Grada“ broj 07/17) i Odlukom o izmjenama Odluke o gradskim porezima Grada Ivanić-Grada („Službeni glasnik Grada Ivanić-Grada“ broj 08/22).

Predložene treće izmjene Odluke o gradskim porezima Grada Ivanić-Grada („Službeni glasnik Grada Ivanić-Grada“ broj 02/17, 07/17, 08/22) izrađene su sukladno uputi Ministarstva financija, Porezne uprave, KLASA: 410-01/23-01/37, URBROJ: 513-07-21-01-23-2, koje je u okviru svojih ovlasti propisanih Zakonom o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i Zakonom o lokalnim porezima („Narodne novine“ broj 115/16, 101/17, 114/22) provelo nadzor nad predmetnom Odlukom te naložilo otklanjanje uočenih nedostataka i usklađivanje Odluke o gradskim porezima Grada Ivanić-Grada sa Zakonom o lokalnim porezima („Narodne novine“ broj 115/16, 101/17, 114/22), i to sa odredbom članka 42. stavka 1. Zakona kojom je propisano kako predstavničko tijelo jedinice lokalne samouprave svojom odlukom utvrđuje:

1. za potrebe plaćanja prireza porezu na dohodak, visinu stope prireza porezu na dohodak,
2. za potrebe plaćanja poreza na potrošnju, visinu stope poreza na potrošnju i nadležno porezno tijelo za utvrđivanje i naplatu poreza,
3. za potrebe plaćanja poreza na kuće za odmor, visinu poreza na kuće za odmor, a ovisno o mjestu, starosti, stanju infrastrukture te drugim okolnostima bitnim za korištenje kuće za odmor, i nadležno porezno tijelo za utvrđivanje i naplatu poreza,
4. za potrebe plaćanja poreza na korištenje javnih površina, što se smatra javnom površinom, visinu, način i uvjete plaćanja poreza na korištenje javnih površina, kao i nadležno porezno tijelo za utvrđivanje i naplatu poreza.

S obzirom na to da je uputom Ministarstva financija, Porezne uprave, KLASA: 410-01/23-01/37, URBROJ: 513-07-21-01-23-2, Gradskom vijeću Grada Ivanić-Grada dan rok od 15 dana od primitka upute za otklanjanje uočenih nedostataka i usklađivanje Odluke o gradskim porezima Grada Ivanić-Grada sa odredbom članka 42. stavka 1. Zakona o lokalnim porezima („Narodne novine“ broj 115/16, 101/17, 114/22), predlaže se Gradskom vijeću Grada Ivanić-Grada donošenje Odluke o izmjenama Odluke o gradskim porezima Grada Ivanić-Grada.